jkorsvik/nowiki_second_scrape_merged huggingface dataset:
Bengt Sæternes

Bengt Henning Sæternes (født 1. januar 1975 i Stavanger) er en norsk fotballtrener og tidligere fotballspiller.


== Spillerkarriere ==
Sæternes startet sin fotballkarriere i hjembyen Egersund der han tidlig markerte seg som en målgjører for  Egersunds IK. Han meldte deretter overgang til byrival Eiger før han ble hentet til Viking i 1996. 
Etter å ha fått få reelle sjanser i stavangerklubben gikk ferden videre til Odd Grenland sesongen etter. Han ble solgt til Bodø/Glimt i 1998. Sæternes var klubbens toppscorer fire sesonger på rad og fikk sin landslagsdebut i 2002 i en privatlandskamp mot Island. Senere samme år ble han solgt til den belgiske toppklubben Club Brugge.
Til tross for en relativt god scoringsstatistikk hadde Sæternes bare moderat suksess i Belgia, og klarte aldri å etablere seg som førstevalg på laget. Sommeren 2004 returnerte han til norsk fotball da han ble kjøpt av Brann. Hans scoringer for Brann  hjalp klubben til en tredjeplass i serien, og med tre scoringer i cupfinalen ble han den store helten da Brann vant cupen for første gang siden 1982. I 2006 var han en viktig del av Brann-laget som til slutt vant seriesølv.
I 2007 ble han hentet av den danske klubben OB. Oppholdet i Odense ble preget av skader og han fikk bare elleve kamper for klubben og skåret ett mål. Han scoret sitt 100. mål i tippeligaen på Telenor Arena
2. januar 2008 signerte Sæternes en kontrakt med Vålerenga som bandt ham til klubben ut 2010-sesongen. Sæternes ble norgesmester med Vålerenga i 2008. Etter at han ikke fikk ny kontrakt med VIF, signerte han en toårskontrakt med Viking FK i november 2010. Etter et år i klubben ble kontrakten avsluttet.


== Trenerkarriere ==
I juli 2012 ble Sæternes assistenttrener for UD Vecindario på nivå tre i Spania.Foran 2013-sesongen tok han over som hovedtrener for Egersund Idrettsklubb. I 2014 overtok han som trener for Sandnes Ulf etter Tom Nordlie. 22. august 2019 ble det klart at han er ferdig som hovedtrener for Sandnes Ulf etter sesongen 2019.I desember 2019 ble han ansatt som utviklingssjef for jentesatsingen i Viking FK.I oktober 2021 ble det kjent at Sæternes var ansatt som ny trener for J15-, J16- og J17-landslagene til Norge.


== Karriere som spiller ==
(Sist oppdatert 31. desember 2021)


== Referanser ==


== Eksterne lenker ==
(en) Bengt Sæternes på Internet Movie Database 
(en) Bengt Sæternes – Transfermarkt 
(en) Bengt Sæternes – national-football-teams.com 
(en) Bengt Sæternes – FootballDatabase.eu 
(en) Bengt Sæternes – EU-Football.info 
(no) Bengt Sæternes – Norges Fotballforbund 
(en) Bengt Sæternes – FBref
Gunnar Halle

For offiseren med samme navn, se Gunnar Halle (offiser).Gunnar Halle (født 11. august 1965 i Helgeroa) er en norsk fotballtrener og tidligere fotballspiller som er hovedtrener for Hønefoss BK.Hans posisjon på banen var høyreback, og han var i mange år utenlandsproff i England og fast på det norske landslaget. Han spilte til sammen 64 A-landskamper, scoret fem landslagsmål, og var med i den norske VM-troppen i 1994 og 1998.
Halle startet sin toppserie-karriere i Lillestrøm i 1985 da han kom til klubben fra Larvik Turn. Han ble raskt fast på laget, og var med på å vinne seriegull i 1986 og 1989. Våren 1991 ble han solgt til den engelske klubben Oldham Athletic, hvor han spilte nesten 200 kamper. Han ble tidenes første norske målskårer i Premier League da han skåret i Oldhams 5-3 seier mot Nottingham Forest 22. august 1992.  Høsten 1996 gikk han til Leeds, og tre år senere gikk han til Bradford City hvor han var i ytterligere tre sesonger. Han avsluttet Englands-oppholdet med en kort periode i Wolverhampton, før han returnerte til Lillestrøm sommeren 2002.
Etter returen fra England, spilte Halle to sesonger til for Lillestrøm, før han avsluttet karrieren som spillende trener for 3.-divisjonslaget Aurskog/Finstadbru i 2004. Fra 2005-sesongen ble Halle assistenttrener i Lillestrøm, men fikk sparken sammen med hovedtrener Uwe Rösler i 2006.
Ikke lenge etter ble han assistentrener for Viking med Uwe Rösler som hovedtrener. Her virket han frem til 2009 da han gikk over til fotballklubben Lyn som assistenttrener med Kent Bergersen som hovedtrener. Da denne senere i sesongen fikk sparken på grunn av svake resultater og økonomisk krise i klubben, ble Gunnar Halle ansatt som Lyns hovedtrener, uten at det førte til noen bedring av resultatene. Halle ledet Lyn til nedrykk til Adeccoligaen høsten 2009 og var klubbens hovedtrener i dens første sesong i 1. divisjon på elleve år. Etter at klubben gikk konkurs sommeren 2010 sto Halle uten arbeidsgiver. Høsten 2010 tok han sammen med hovedtrener Uwe Rösler over nedrykkstruede Molde åtte runder før serieslutt, gikk ubeseiret gjennom samtlige og doblet Moldes poengfangst fra 20 til 40.
Halle studerte Idrettsfag, først ved Larvik videregående skole fra 1981 til 1983, og i forbindelse med at han fikk kontrakt i Lillestrøm tok ha siste året ved Bjerke videregående skole fra 1983 til 1984.


== Karriere som spiller ==
* Kun seriekamper.


== Se også ==
Liste over kjente elever ved Bjerke videregående skole


== Referanser ==


== Eksterne lenker ==
(en) Gunnar Halle – kategori av bilder, video eller lyd på Commons 
(en) Gunnar Halle på Internet Movie Database 
(en) Gunnar Halle – Transfermarkt 
(en) Gunnar Halle – Transfermarkt (manager) 
(en) Gunnar Halle – national-football-teams.com 
(en) Gunnar Halle – WorldFootball.net 
(en) Gunnar Halle – Soccerbase.com 
(en) Gunnar Halle – FootballDatabase.eu 
(en) Gunnar Halle – EU-Football.info 
(no) Gunnar Halle – Norges Fotballforbund 
(en) Gunnar Halle – FBref
Oakham

Oakham er administrasjonsbyen i Rutland i Øst-Midlands, England. Grevskapet har bare ett distrikt, og har derfor status som enhetlig myndighet. Byen ligger i nærheten av den kunstige innsjøen Rutland Water, og har veiforbindelse til Melton Mowbray, Corby og Stamford. Den ligger 40,2 km øst for Leicester, 45,1 km sørøst for Nottingham, og 37 km vest for Peterborough. Ved folketellingen i 2011 hadde byen en befolkning på 10 922 innbyggere.Blant severdigheter i byen finner man Oakham Castle, som ble bygget mellom 1180 og 1190 for Walchelin de Ferriers, lord av herregården på Oakham. Festningen er kjent for sin samling av store hestesko og anerkjent som et av de beste eksempler på innenlands arkitektur i England. I dag er det kun storsalen som er bevart. Sognekirken All Saints har et imponerende spir som dominerer sikten mot byen fra langt av sted. Kirken ble bygget på 1300-tallet og er beskyttet som en bevaringsverdig bygning. Oakham School er en vel ansett privatskole.
Byen har marked hver onsdag og lørdag.


== Vennskapsbyer ==
Oakham har følgende vennskapsbyer:
 Barmstedt, Tyskland
 Dodgeville, Wisconsin, USA


== Bilder ==

		
		
		
		
		
		
		


== Referanser ==


== Eksterne lenker ==
(en) Oakham – kategori av bilder, video eller lyd på Commons 
(en) Oakham – galleri av bilder, video eller lyd på Commons 
 Oakham hos Wikivoyage
Samfunnsnettsted
Oakham Town Partnership Arkivert 19. november 2015 hos Wayback Machine.
Oakham School
All Saints Church Oakham Arkivert 19. november 2015 hos Wayback Machine.
Catmose College
Oakham Castle
Sjøorm

For å lese om ormer som symboler i våpenskjold, se også Linnorm

Sjøorm eller sjøslange er et fabeldyr som har form som kjempeslanger, og lever i innsjøer eller i havet. Både Nessie («sjøormen i Loch Ness») og Seljordsormen er sjøormer, likeledes må Midgardsormen kunne omtales som en mytologisk forløper til forestillingen om de store slangene som en trodde oppholdt seg i havet. Kraken er også blitt fremstilt som et sjøuhyre, men med et utseende som ikke kan betegnes som sjøorm. Den er ofte beskrevet enten som kjempeblekksprut eller hval. Fra tid til annen kommer det rapporter om lange, slangelignende vesener som er blitt observert i havet eller i innsjøer. Sjøormer tilhører kryptozoologien.
På 1800-tallet ble det gjort flere observasjoner av påståtte sjøormer ved atlanterhavskysten i USA, særlig i New England. Da New Englands Linné-selskap holdt møte den 18. august 1817, klassifiserte de dette vesenet og gav det navnet Scoliophis atlanticus. Etter en tid ble disse rapportene avslørt som falske vitnesbyrd.
Sjøormen oppholder seg i vann, sjø eller hav, og må ikke forveksles med fabeldyret linnorm, som helst beskrives som en stor landslange.


== Trivia ==


== Petter Dass' dikt om sjøormen ==
Petter Dass skrev:

Om Søe-Ormen veed jeg ey nogen Beskeed
jeg haver ham aldrig med Øynene seed.
Begierer ey heller den Ære;
dog kiender jeg mange, som mig have sagt,
hvis ord jeg òg giver sandfærdig Magt,
han maa ret forfærdelig være.


== Se også ==
Drage
Draugen
Kraken
Linnorm
Midgardsormen
Bøyg


== Litteratur ==
Sjøormen. Ny illustreret Tidende No. 18. Kristiania, 4de Mai 1879, s. 141-142.


== Referanser ==


== Eksterne lenker ==
Sjøormer i Norge
De eldste beskrivelser av sjøormen i Norge
Sjøormen i Seljord er farlig (NRK-notis)
Myten om Nessie, fra www.dagbladet.no
Digital blakopi av Rolf Langstrøm: Den mystiske sjøormen (Samlaget, 1994)
Sjøslange

Sjøslange kan referere til:

Lindorm, et fabelvesen brukt som allegorisk, grafisk og heraldisk figur.
Havslanger, de mest utbredte og tallrike av alle verdens giftige krypdyr, tilhører familien giftsnoker, sammen med kobraslangene, de afrikanske mambaene og australske giftslanger som taipanene.
Ferskvann

Ferskvann eller ferskvatn er vann med bare et minimalt innhold av oppløste salter, spesielt natriumklorid, til forskjell fra saltvann og brakkvann. Alt ferskvann har opphavelig vært nedbør av vanndamp i atmosfæren. Vannet når innsjøer, elver og grunnvannsmagasiner direkte eller etter smelting av snø og is (se vannets kretsløp). Ferskvann utgjør bare omtrent 3 % av alt vann i verden.
Studiet av innsjøer og elver kalles limnologi. Det er viktig å studere limnologi for å kunne ivareta innsjøer og elver og deres biodiversitet, samt forstå koblingen mellom land og sjø og effekten av global oppvarming. 
Tilgang på ferskvann er vitalt for mange arters overlevelse, spesielt i ørkenområder. Se vannressurser. Det finnes ingen eksakt mål på hvor mange innsjøer det finnes på jorda, men det vi vet at det finnes flere innsjøer i høye breddegrader. Ferskvannssystem er ujevnt fordelt på kloden og avhenger av nedbør og landskapet. 90% av vann i innsjøer er fordelt på 10 innsjøer på jorda, altså er de fleste innsjøer er veldig små. 
For fisker har det mye å si hvor mye oppløst natriumklorid det er i vannet de lever i. De fleste dyr kan ikke leve i både fersk- og saltvann, men enkelte arter veksler mellom de to. Saltvannsfisk har tilgang på en overflod av salt, og forsøker å få så mye salt ut av kroppen som mulig, samtidig som de må beholde vannet. Ferskvannsfisk gjør det motsatte, for de har for mye vann i forhold til salt i kroppen.
Anadrom fisk migrerer mellom ferskvann og saltvann. De gyter i ferskvann, vandrer ut til marine system der de spiser. I Norge har vi 3 anadrome arter; atlantisk laks, arktisk røye og ørret. Disse er fiskearter av viktig økonomisk og kulturell betydning. 


== Se også ==
Brakkvann
Dehydrering
Drikking
Drikkevann
Grunnvann
Hydrogeologi
Hydrologi
Innsjø
Kildevann
Salinitet
Vannløp
Vannets kretsløp


== Eksterne lenker ==
Miljøstatus i Norge: Ferskvann
Trankebar

Trankebar var en dansk-norsk koloni i India fra 1620 frem til 1845 da den ble solgt til Storbritannia og dermed ble en del av Britisk India. I dag heter byen Tharangambadi og befinner seg i den indiske delstaten Tamil Nadu på Indias sørkyst, 100 km nordøst for Thanjavur. Det var den skånske adelsmannen Ove Gjedde, som Christian IVs utsending, som grunnla Trankebar. I byen Trankebar finnes fremdeles borgen Dansborg som i dag tjener som museum. Navnet Trankebar kommer fra tamilske Tarangambadi, og betyr «Stedet med de syngende bølgene». 


== Historie ==
Ove Gjedde ble den første guvernøren av denne danske kolonien. Den ble opprettet ved en feiltagelse, da det egentlige målet for kong Christian IV var å opprette en handelsforbindelse med Ceylon, dagens Sri Lanka på andre siden av Palkstredet. Norskfødte Peter Anker var guvernør i årene 1776–1801.


== Se også ==
Danmarks historie
Danmarks kolonirike
Det danske ostindiske kompani
Nikobarene
Bartholomäus Ziegenbalg


== Eksterne lenker ==
Uno Barner Jensen: Dansk Indien, Dansk Ostindien
Peter Ravn Rasmussen: Tranquebar. The Danish East India Company 1616 – 1669
Tranquebar at colonialvoyage.com
Danish Colonial Remains at colonialvoyage.com
Nordmennene har aldri vært alene i verden, om Trankebar og dansk-norsk slavehandel, artikkel hos Norgeshistorie.no
St. John

St. John eller Saint John kan vise til:


== Personer ==
Oliver Peter St John, 9. jarl av Orknøyene (født 1938)
Oliver Robert St John, greve av Kirkwall (født 1969)
Ian St. John, tidligere skotsk fotballspiller


== Steder ==
Saint John, den minste av de tre hovedøyene i De amerikanske Jomfruøyer
St. Johns County, et fylke i den amerikanske delstaten Florida
St. John the Baptist Parish, et fylke i den amerikanske delstaten Louisiana
Saint John (Canada), den største byen i den canadiske provinsen New Brunswick


== Andre betydninger ==
St John's Gate er et byggverk i London
Fiskermår

Fiskermåren (Pekania pennanti, tidligere Martes pennanti) er et mårdyr. Dyret er endemisk for Nord-Amerika. Til tross for navnet spiser den egentlig ikke mye fisk, men jakter hovedsakelig på snøskohare, trepiggsvin og andre små pattedyr.


== Referanser ==


== Eksterne lenker ==
(en) fiskermår i Encyclopedia of Life 
(en) fiskermår i Global Biodiversity Information Facility 
(en) fiskermår hos Fossilworks 
(en) fiskermår hos ITIS 
(en) Kategori:Martes pennanti – bilder, video eller lyd på Wikimedia Commons 
(en) Martes pennanti – galleri av bilder, video eller lyd på Wikimedia Commons 
Martes pennanti – detaljert informasjon på Wikispecies
Ijuw

Ijuw er et distrikt i den nordøstlige delen av Nauru. Det har et areal på 1,1 km², og har en befolkning på 180. Det grenser til distriktene Anabar i nord og Anibare i sør. Ijuw er del av valgkretsen Anabar. Kapp Ijuw (Cape Ijuw) er Anibare-buktas nordligste punkt, og Naurus østligste punkt
Uaboe

Uaboe (også kjent som Waboe) er et distrikt i Nauru, og ligger nordvest på øya. Det dekker ca. 0,8 km², og har en befolkning på 330. Distriktet er del av valgkretsen Ubenide.
Laila Stien

Laila Annie Stien (født 16. mai 1946 i Hemnes) er en norsk forfatter og oversetter. Stien er vokst opp i Rana, og har i mange år vært bosatt i Finnmark. Hun er først og fremst kjent som novellist. Novellene hennes er enkeltvis oversatt til en rekke språk.  Stien har også utgitt  diktsamlinger og flere barnebøker. Utover sitt eget forfatterskap, har hun oversatt og gjendiktet flere samiske forfattere til norsk, som Nils-Aslak Valkeapää, og redigert  antologier med moderne samisk litteratur. Stien har studert etnologi, samisk og sosialantropologi. I 2015 ble Laila Stien utnevnt til æresdoktor ved UiT, Norges arktiske universitet for sitt forfatterskap og oversettelsesarbeid fra samisk. 
Hun er gift med Mikkel Aslaksen Gaup og mor til verdensmester i freestyle motocross (FMX), Ailo Mikkelsen Gaup.


== Verker ==
NovellerNyveien – (1979)
Fuglan veit – (1984)
 Sånt som skjer  – (1988)
I det fri – (1994)
Gjennom glass – (1999)
Svømmetak – (2001)
Veranda med sol – (2003)
Hjem til jul – (2010)
33 år/33 noveller – (2012)
Over elva – (2015)RomanerVekselsang – (1997)DiktFabler. Frost – (1981)
Hold stø båt – dikt og tekster (1990)
Av jern – dikt med fotografier av Ketil Born og musikk av Sverre Knut Johansen (2008)Barne- og ungdomsbøkerI farta – noveller for barn (1986)
Ole P og den merkverdige sola – (1990)
Å plukke en smørblomst – (1993)
Klar, ferdig, kjør! – (1998)
Ei jente på scooteren – lettlestbok (1999)GjendiktningSynnøve Persen: Blå fugler flyr - (1983)
Rauni Magga Lukkari: Mørk dagbok - (1987) - sammen med Harald Gaski
Jouni Vest: Reintråkket ender ved bredden - (1989)
Nils Aslak Valkeapää: Vindens veier - (1990)
Anders Fjellner: Solsønnens frieri - (1990)
Rauni Magga Lukkari: Min konges gylne klær - (1991)
Marry A. Somby: Raiden går - (1992)
Veikko Holmberg: Durre-bjørnen - (1996)
Rauni Magga Lukkari: Morslodd - (1998)
Rauni Magga Lukkari: Farvel - (1999)
Rauni Magga Lukkari: Hilsen til - (2008)
Sollaug Sárgon: Gå opp gjengrodd sti - (2013) - sammen med Mikkel A. Gaup


== Priser og utmerkelser ==
Rana kommunes kulturpris 1986
Kritikerprisen for beste barne- og ungdomsbok 1993, for Å plukke en smørblomst
Språklig samlings litteraturpris 1992
Havmannprisen 1999, for Gjennom glass
Aschehougprisen 2000
Alta kommunes kulturpris 2002
Finnmark fylkes kulturpris 2014
Æresdoktor ved Universitetet i Tromsø, Norges arktiske universitet 2015
Novellen Besøk kåret av NRK P2-lytterne til Årets beste novelle 2015


== Referanser ==


== Kilder ==
Presentasjon av Laila Stien i Forfatterkatalogen på Forfattersentrums nettsider


== Eksterne lenker ==
(en) Laila Stien på Internet Movie Database 
(no) Laila Stien i NRK Forfatter
Caspari Center for bibelske og jødiske studier

Caspari Center for bibelske og jødiske studier er en utdannelsesinstitusjon i Jerusalem i Israel. Caspari-senteret ble startet i 1982 av Den Norske Israelsmisjon. Torleif Elgvin var rektor ved senteret 1986-93.
Drikking

Drikking er det å innta væske gjennom munnen, så godt som alltid inneholder væsken stort sett vann. I flere sammenhenger brukes ordet også som en eufemisme for det å drikke alkoholholdige drikker, gjerne i stort konsum. Tilsvarende brukes ordet tørst om folk som har en trang til å innta mye alkoholholdig drikke (se alkoholisme).
Et daglig inntak av 1–2 liter vann er nødvendig for kroppens normale fysiologiske funksjon.  Mangel på vann vil til syvende og sist forårsake død ved hypernatremi og dehydrering. Følelsen som forårsakes av kroppens dehydrering, kalles tørste. Den beste måten for kroppen å ta inn vann på er ikke ved å drikke store mengder eller raskt, men å ta hyppige slurker med vann. Det er også mulig å få vannforgiftning, som er en fortynning av saltkonsentrasjonen i kroppen, som har rammet mennesker som har drukket store mengder vann på kort tid. Dette har først og fremst rammet idrettsfolk og militære etter store fysiske anstrengelser, samt mennesker som har brukt MDMA.
Mange av verdens sykdommer er forårsaket at mangel på rent drikkevann.
Følelsen av tørste reguleres av hypothalamus, og den reagerer på små endringer i kroppens elektrolytiske nivåer. Polydipsi er inntak av unødig mye vann, og er et tegn på forskjellige sykdommer (diabetes mellitus, diabetes insipidus, spesielt i forbindelse med polyuri).


== Se også ==
Drikkekultur
Øyvind Berg (lyriker)

Øyvind Berg (født 14. januar 1959 i Oslo) er en norsk lyriker, dramatiker, skuespiller og oversetter. Berg har mellomfag i filosofi og litteratur samt studier i egyptologi fra Universitetet i Bergen og Universitetet i Tromsø. Han har vært medlem av Forfatterforeningens litterære råd (1987–1988) og (1993–1996). Han har sittet i Kulturrådets ankenemnd for innkjøpsordningen for ny norsk skjønnlitteratur. Fra 1997 var han kunstnerisk leder for Sigrid Undset-dagene, Norsk litteraturfestival. Bergs lyrikk er oversatt til tysk, engelsk og dansk.
Øyvind Berg var med å starte teatergruppa Baktruppen 1986 sammen med Tone Avenstroup. Gruppa innstilte sin virksomhet fra 1. mars 2011.
Øyvind Berg ble tildelt Gyldendalprisen i 2020.


== Bibliografi ==
Retninger – dikt (1982)
Barn er et hardt språk – dikt (1984)
Vitenskap for barn – dikt (1985)
Et foranskutt lyn – dikt (1986)
Totschweigetaktiken – dikt (1988)
Kjøter: en sosiodisé – skuespill (1989)
Lærestykker – skuespill (1990)
Kunngjøring – dikt (1992)
Poe si tid – dikt (1993)
Forskjellig – dikt (1995)
Kjærlighetc. – dikt (1997)
Nede fortelling – dikt (2000)
Chutzpah i måneskinn – dikt, prosa (2004)
Poesi og lærepenger – essay (2009)
Blindedikt – dikt (2010)
Tekster for Baktruppen 1994-2009 – (2011)
Med Dina Abazović: Stećci. Ikke rot med knoklene mine. Bosniske gravskrifter 1200-1500  – (2013)
Gjennom mørketida – dikt (2014)
Offentlig ømhet. Ikke alle diktene fra 1982 til nå – lyrikk, Oktober (2016)
William Shakespeare: Som dere vil – gjendiktning, Oktober (2017)
Roseromanen – roman, Oktober (2019)


== Priser ==
Oktoberprisen  1992
Brageprisen 1995, for Forskjellig
Norsk teaterlederforums oversetterpris 1996
Aschehougprisen 1999
Halldis Moren Vesaas-prisen 2000
Språklig samlings litteraturpris 2002
Hold Dampen Oppe-prisen 2003
Danse- og teatersentrums Scenekunstpris 2003
Gyldendalprisen for 2019


== Referanser ==


== Kilder ==
Presentasjon av Øyvind Berg i Forfatterkatalogen på Forfattersentrums nettsider


== Eksterne lenker ==
(no) Øyvind Berg hos Nationaltheatret 
(no) Øyvind Berg hos Sceneweb 
(no) Øyvind Berg i Norske Dramatikeres Forbund
(no) Øyvind Berg i NRK Forfatter
Polydipsi

Polydipsi er den medisinske termen som betyr et unormalt høyt (poly-) inntak av væske gjennom munnen, det vil si drikking (-dipsia). Væsken er normalt vann, selv om termen gir assosiasjoner til alkohol på grunn av den etymologisk relaterte termen dipsomani, som beskriver periodisk alkoholisme.
Polydipsi er så godt som alltid forbundet med polyuri (unormalt høy urinering) hvis tilstanden varer mer enn noen timer hos en person med velfungerende nyrer.
Polydipsi er ofte observert hos, og karakteriserer, folk som har diabetes type 1, ofte som en av de første symptomene. Det observeres også hos dem som har latt være å ta medisinen mot diabetes eller tar doser som ikke er tilstrekkelige. Det er også forårsaket av andre tilstander som osmotisk diurese og diabetes insipidus, og utgjør en del av apparatet for å diagnostisere de forskjellige tilstandene.
Psykogen polydipsi er en veldig sjelden psykologisk lidelse som av og til finnes hos schizofrene.


== Se også ==
Vannforgiftning


== Referanser ==
Trepleie

Trepleie innebærer stell av trær, som f.eks. sykdomsbekjempelse, råteskader, sikring av trær og beskjæring av trær i bebodde og urbane strøk. Trepleie handler både om kosmetiske og sikkerhetsmessige inngrep. Den faglige definisjonen av trepleie omfatter planting av, tilsyn med og skjøtsel av grøntanleggstrær. I Norge anses trepleie-arbeid å inngå i anleggsgartnerfaget, men utøverne har ofte tilleggsutdanning, gjerne i regi av Norsk Trepleieforum (NTF). NTF er tilsluttet International Society of Arboriculture.


== Se også ==
Arborist
Bonsai
Hortikultur
Landskapsarkitektur
Skogbruk


== Eksterne lenker ==
Hjemmeside for Norsk Trepleieforum
Anleggsgartner

En anleggsgartner arbeider  med anlegg og vedlikehold av uterom, idrettsanlegg, gater og naturområder.  Faget har historiske røtter langt tilbake til gresk, kinesisk, egyptisk og babylonsk hagekultur.
Anleggsgartneren bruker materialer som naturstein, metall, betong, tre, løsmasser, jord og planter til å forme landskap. Vedlikehold innbefatter stell av planter inkludert gressområder, renhold, snøfjerning, og tilsyn med lekeplasser. Kunnskap om økologi, geoteknikk, botanikk, byggteknikk og klima er nødvendige i anleggsgartnerens arbeid. 
Utdanningen i Norge er to-årig teknisk fagskole, og så to år i lære i bedrift.  Ved avsluttet læretid avlegges fagprøve, og kandidaten mottar sitt fagbrev.  Det har vært utdanning i faget i Norge siden 1917.  


== Se også ==
Gartner


== Eksterne lenker ==
Utdanning.no sin yrkesbeskrivelse av anleggsgartner
Norsk Anleggsgartner Mesterlag
opplæringssenter for anleggsgartnere
Blianleggsgartner.no